Lav et referat af nedenstående tekst:

Tekst:
Det lune og overordnet pæne sommervejr fortsætter tirsdag. Der er nemlig udsigt til en dag, hvor mange kan se frem til tørvejr og nogen eller en del sol. Samtidig når temperaturen op i et leje, hvor de fleste synes, at det er behageligt. Dog er der nogle steder lidt malurt i bægeret i form af regn- eller tordenbyger. Tørvejr og solskin til de fleste Fra morgenstunden er det med tørvejr i langt det meste af landet. Eneste undtagelse er i den vestligste del af Jylland, hvor der er begyndt at gå nogle regnbyger i land. Som dagen skrider frem, fortsætter det overvejende tørre sommervejr. Og særligt over de østlige og sydlige dele af landet bliver det med god plads til solen. I det centrale og østlige Jylland er der omvendt stadig udsigt til enkelte regnbyger. Risikoen for at blive ramt af en regnbyge er størst i Østjylland, hvor de kan vokse sig store nok til at give torden. Husk, at du på TV 2 Vejrets radar kan følge med i, hvor bygerne befinder sig. Når det bliver varmest i eftermiddag, bliver det med mellem 18 og 24 grader. Lunest bliver det fra Østjylland henover Fyn, Sjælland, Lolland og Falster, mens det bliver noget køligere i Nordvestjylland og på Bornholm. Der er altså udsigt til en ganske hæderlig sommerdag, da det samtidig står på rolige vindforhold. I aftentimerne dør bygerne efterhånden ud. Dermed kan alle se frem til en aftenstund med tørvejr og mulighed for en del sol. Temperaturen holder sig på omkring 20 grader helt frem til solnedgang, der finder sted mellem klokken 20.17 i Nexø og klokken 20.50 i Hanstholm.

Referat:
Tirsdagens temperatur topper med næsten 25 grader.